A Törvényszék (ötödik tanács) 2013. szeptember 12‑i ítélete –
Németország kontra Bizottság
(T‑347/09. sz. ügy)
„Állami támogatás – Bizonyos, a nemzeti természeti örökség részét képező területek ingyenes átruházása – Nagy természetvédelmi projektek pénzbeli támogatását célzó intézkedések – A támogatásokat a közös piaccal összeegyeztethetőnek nyilvánító határozat – A vállalkozás fogalma – Indokolási kötelezettségˮ
1.                     Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Valamely bejelentett intézkedést állami támogatásnak minősítő és a támogatást a közös piaccal összeegyeztethetőnek nyilvánító határozat – Bennfoglaltság (EK 87., EK 88. és EK 230. cikk) (vö. 16. pont)
2.                     Államok által nyújtott támogatások – Fogalom – Jogi jelleg – Objektív elemekre alapított értelmezés – Bírósági felülvizsgálat – Terjedelem (EK 87. cikk, (1) bekezdés) (vö. 19., 21. pont)
3.                     Verseny – Közösségi szabályok – Vállalkozás – Fogalom – Gazdasági tevékenység gyakorlása – Gazdasági jellegű, nonprofit másodlagos tevékenységeket végző környezetvédelmi szervezetek – Közhatalmi jogkörök gyakorlásával egyenértékűnek nem tekinthető másodlagos tevékenységek gyakorlása – Nyereségszerzésre törekvő gazdasági szereplőkkel való verseny – Bennfoglaltság (EK 87. cikk, (1) bekezdés) (vö. 25–30., 38., 41., 43–45., 48–50., 59. pont)
4.                     Államok által nyújtott támogatások – Fogalom – Előny nyújtása a kedvezményezetteknek – A nemzeti természeti örökség területeinek üzleti hasznosítást lehetővé tevő, ingyenes rendelkezésre bocsátása – Bennfoglaltság (EK 87. cikk, (1) bekezdés) (vö. 61., 62., 67–70., 72., 73. pont)
5.                     Intézmények jogi aktusai – Indokolás – Kötelezettség – Terjedelem – Állami támogatások tárgyában hozott bizottsági határozat (EK 87. cikk, (1) bekezdés, és EK 253. cikk) (vö. 93–95., 100. pont)
Tárgy
Az egyrészt bizonyos, a nemzeti természeti örökség részét képező területek ingyenes átruházását, másrészt nagy természetvédelmi projektek pénzbeli támogatását célzó intézkedéseket magában foglaló állami támogatási programot érintő, a Németországi Szövetségi Köztársaság által nyújtott NN 8/2009 állami támogatásról szóló, 2009. július 2‑i C(2009) 5080 végleges bizottsági határozat (HL C 230., 1. o.) megsemmisítése iránti kérelem.
Rendelkező rész
1)
A Törvényszék a keresetet elutasítja.
2)
A Németországi Szövetségi Köztársaság viseli saját költségeit, valamint az Európai Bizottság költségeit.
3)
A Francia Köztársaság, a Holland Királyság és a Finn Köztársaság viseli saját költségeit.